KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem /* COM/2012/062 final */





SATURS KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem 3 1........... Ievads............................................................................................................................ 3 2........... ELGF piešķirtie ieņēmumi............................................................................................... 3 3........... Ieņēmumi no pagaidu restrukturizācijas summām (cukura nozare)..................................... 4 4........... Piezīmes par ELGF 2011. gada budžeta provizorisko izpildi............................................ 4 4.1........ Tirgus pasākumi.............................................................................................................. 4 4.1.1..... Labība (– EUR 174,3 miljoni)......................................................................................... 5 4.1.2..... Kompensācijas par 1. pielikumā neiekļautajiem produktiem (– EUR 18,3 miljoni)............ 5 4.1.3..... Pārtikas programmas (+ EUR 14,9 miljoni)..................................................................... 5 4.1.4..... Augļi un dārzeņi (+ EUR 636,8 miljoni salīdzinājumā ar piešķirtajām apropriācijām)......... 5 4.1.5..... Vīns (– EUR 39,3 miljoni)............................................................................................... 6 4.1.6..... Piens un piena produkti (– EUR 94,9 miljons)................................................................. 6 4.1.7..... Liellopu un teļa gaļa (+ EUR 20,5 miljoni)....................................................................... 6 4.1.8..... Cūkgaļa, olas un mājputnu gaļa (+ EUR 71,3 miljoni)...................................................... 6 4.2........ Tiešais atbalsts................................................................................................................ 6 4.2.1..... Atsaistītais tiešais atbalsts (+ EUR 507,1 miljons salīdzinājumā ar piešķirtajām apropriācijām) 6 4.2.2..... Cits tiešais atbalsts (− EUR 98,7 miljoni)......................................................................... 7 4.3........ Citi izdevumi................................................................................................................... 7 4.3.1..... Iepriekšējo gadu grāmatojumu noskaidrošana (+ EUR 338,4 miljoni)............................... 7 4.3.2..... Pārtikas un dzīvnieku barības nekaitīgums, dzīvnieku veselība, dzīvnieku labturība un augu veselība (– EUR 32,3 miljoni).......................................................................................................... 7 5........... ELGF piešķirto ieņēmumu izpilde.................................................................................... 7 6........... No pagaidu restrukturizācijas summām gūto ieņēmumu izpilde (cukura nozare)................. 8 7........... Cukura nozares restrukturizācijas fonda izveide............................................................... 8 8........... Secinājumi...................................................................................................................... 8 KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 11-12/2011 1. Ievads Pielikuma tabulā ir parādīta 2011. gada budžeta provizoriskā izpilde no 2010. gada 16. oktobra līdz 2011. gada 15. oktobrim, un paredzams, ka tā kopējā summa būs EUR 43 978,8 miljoni. Šajā summā ietvertas summas, kuras koriģētas pēc ELGF grāmatojumu noskaidrošanas un budžeta gada laikā noteikto ikmēneša maksājumu pārtraukšanas un samazināšanas. Tajā iekļauti arī aplēstie izdevumi aptuveni EUR 36 miljonu apmērā, kurus Komisija vēl var segt ar tiešajiem maksājumiem līdz 2011. gada 31. decembrim. 2. ELGF piešķirtie ieņēmumi Pamatojoties uz 34. panta noteikumiem Padomes Regulā (EK) Nr. 1290/2005 par kopējās lauksaimniecības politikas finansēšanu, ieņēmumus, kas gūti no atbilstības pārbaužu lēmumos noteiktajām finanšu korekcijām, no pārkāpumiem un no piena nodevas, pieskaita pie ieņēmumiem ELGF izdevumu finansēšanai. Saskaņā ar šiem noteikumiem piešķirtos ieņēmumus var izmantot, lai finansētu dalībvalstu ELGF izdevumus. Ja daļu no šiem ieņēmumiem neizmanto, šo daļu automātiski pārnes uz nākamo budžeta gadu.[1] Kā jau norādīts iepriekšējos Agrīnās brīdināšanas sistēmas ziņojumos, Komisijas sākotnēji aplēstā pieejamo piešķirto ieņēmumu kopsumma 2011. gadā bija EUR 1 247 miljoni. Konkrēti: – piešķirto ieņēmumu apjomu, ko paredzēts gūt 2011. budžeta gadā, aplēsa EUR 707 miljonu apmērā. Paredzētos ieņēmumus no atbilstības pārbaužu korekcijām un pārkāpumiem novērtēja attiecīgi EUR 600 miljonu un EUR 88 miljonu apmērā. Ieņēmumus no piena nodevas aplēsa EUR 19 miljonu apmērā; – piešķirto ieņēmumu apjomu, ko paredzēts pārnest no 2010. budžeta gada uz 2011. budžeta gadu, aplēsa EUR 540 miljonu apmērā. Komisija 2011. gada budžetā šos ieņēmumus EUR 1 247 miljonu apmērā piešķīra divām shēmām. Konkrēti: – EUR 500 miljonus piešķīra darbības fondiem, kas paredzēti ražotāju organizācijām augļu un dārzeņu nozarē, un – EUR 747 miljonus piešķīra vienotā maksājuma shēmai. Saskaņā ar Komisijas priekšlikumu budžeta lēmējinstitūcija šīm divām shēmām piešķīra apropriācijas attiecīgi EUR 292 miljonu un EUR 30 389 miljonu apmērā. Piešķirto apropriāciju summa un iepriekš minētie piešķirtie ieņēmumi atbilst aplēstajai apropriāciju kopsummai, no kuras EUR 792 miljoni pieprasīti darbības fondiem, kuri paredzēti ražotāju organizācijām augļu un dārzeņu nozarē, bet EUR 31 136 miljoni — vienotā maksājuma shēmai. Pielikumā, kurā sniegta informācija par 2011. gada budžeta provizorisko izpildi, iepriekš minētajām divām shēmām piešķirtās apropriācijas iekļautas augļu un dārzeņu nozares un atsaistīto tiešo atbalstu budžeta apropriācijās, kuru summa ir attiecīgi EUR 491,1 miljons un EUR 36 324 miljoni, neņemot vērā iepriekš minētos piešķirtos ieņēmumus. Pieskaitot šīm nozarēm piešķirtos ieņēmumus, 2011. gada budžetā paredzēto apropriāciju kopsumma augļu un dārzeņu nozarē ir EUR 991,1 miljons, bet atsaistītā tiešā atbalsta jomā — EUR 37 071 miljons. 3. Ieņēmumi no pagaidu restrukturizācijas summām (cukura nozare) Ar pagaidu restrukturizācijas summām cukura nozarē rīkojas kā ar piešķirtajiem ieņēmumiem, kas domāti, lai finansētu cukura nozares restrukturizāciju un cita veida atbalstu, kas paredzēts Cukura nozares restrukturizācijas fondā Trijiem tirdzniecības gadiem — 2006./07., 2007./08. un 2008./09. — šīs summas attiecas uz katras dalībvalsts uzņēmējiem piešķirtajām cukura, inulīna sīrupa un izoglikozes daudzuma kvotām, un visas dalībvalstis attiecīgās summas iemaksājušas fondā. Kā jau norādīts iepriekšējos Agrīnās brīdināšanas sistēmas ziņojumos, sākotnēji tika paredzēts, ka no 2010. budžeta gada uz 2011. budžeta gadu pārnesīs EUR 1015 miljonus. Piešķirto ieņēmumu galīgā summa, ko Cukura nozares restrukturizācijas fondā pārnesa uz 2011. gadu, sasniedza EUR 1044,8 miljonus. 4. Piezīmes par ELGF 2011. gada budžeta provizorisko izpildi Provizoriskais 2011. gada budžeta izpildes līmenis parādīts pielikumā. Turpinājumā sniegtas īsas piezīmes par budžeta nozarēm, kurās redzamas ievērojamākās neatbilstības starp faktiskajiem izdevumiem un attiecīgajām apropriācijām 2011. gada budžetā. 4.1. Tirgus pasākumi Salīdzinājumā ar budžeta piešķirto apropriāciju līmeni apropriāciju izlietojums intervences pasākumiem lauksaimniecības tirgos bija par EUR 379,5 miljoniem augstāks, bet zemāks par EUR 120,5 miljoniem, ja ņem vērā EUR 500 miljonus, kas šajā nozarē paredzēti kā piešķirtie ieņēmumi. Šī atšķirība skaidrojama ar izpildes tendencēm dažādās nozarēs, un galvenokārt tā ir saistīta ar turpmāk minētajām jomām. 4.1.1. Labība (– EUR 174,3 miljoni) Nepietiekama izpilde šajā budžeta pantā galvenokārt saistīta ar to, ka periodā no 2010. gada decembra līdz 2011. gada maijam ievērojams intervences labības apjoms pārdots par būtiski augstākām cenām nekā tās, kas tika paredzētas 2011. gada budžetā. Pārdošana par šādām cenām radīja ievērojamu pieaugumu 2011. gada budžetā, un šīs cenas ir norādītas budžeta izpildē kā negatīvi lielumi tajā pašā budžeta pantā. Tomēr nepietiekama izpilde šajā budžeta pantā daļēji skaidrojama arī ar mazākiem dalībvalstu izdevumiem par atbalstu cietes kartupeļu audzētājiem salīdzinājumā ar budžetā paredzēto. 4.1.2. Kompensācijas par 1. pielikumā neiekļautajiem produktiem (– EUR 18,3 miljoni) Šī nepietiekamā izpilde skaidrojama ar mazākiem dalībvalstu maksājumiem par cukura un piena produktu eksporta sertifikātiem salīdzinājumā ar tiem, kas tika paredzēti budžetā. 4.1.3. Pārtikas programmas (+ EUR 14,9 miljoni) Dalībvalstis gandrīz pilnībā īstenoja 2011. gada plānu pārtikas izplatīšanai vistrūcīgākajiem iedzīvotājiem. No tā izrietošā pārpilde šajā budžeta pantā galvenokārt saistīta ar to, ka summas, ko par iepriekšējā gada plāniem dalībvalstis maksājušas 2011. gadā, ir lielākas nekā parasti. 4.1.4. Augļi un dārzeņi (+ EUR 636,8 miljoni salīdzinājumā ar piešķirtajām apropriācijām) Šī ievērojamā pārpilde skaidrojama ar starpību starp izdevumiem šajā nozarē un 2011. gada budžeta piešķirtajām apropriācijām, kurās neietilpst šai nozarei piešķirtie ieņēmumi. Tomēr, iekļaujot šajā nozarē piešķirtos ieņēmumus EUR 500 miljonu apmērā (skat. zemsvītras piezīmi (*) pielikumā iekļautās tabulas apakšā), pieejamais kopējais apropriāciju apjoms pieaug līdz EUR 991,1 miljonam, bet pārpildes summa samazinās līdz + EUR 136,8 miljoniem. Šo pārpildi noteikušas izpildes tendences dažādās shēmās, kurām finansējumu piešķir no šīs nozares apropriācijām. Saistībā ar ražotāju organizāciju darbības fondiem un Programmu skolu apgādei ar augļiem dalībvalstu izdevumi bija mazāki, salīdzinot ar budžetā prognozēto. Ārkārtas atbalsta pasākumi augļu un dārzeņu nozarē, kurus Komisija pieņēma pēc E.coli baktērijas izraisītās krīzes, daļēji tika finansēti no darbības fondiem, kas paredzēti ražotāju organizācijām, un pārējais atbalsts sniegts no budžeta pozīcijas 05 02 08 99 šajā pašā pantā. Šo pasākumu izmaksas tika aplēstas aptuveni EUR 227 miljonu apmērā, no kuriem EUR 215 miljonus bija paredzēts izmaksāt un deklarēt 2011. gadā. Dalībvalstu kopējie izdevumi 2011. gadā bija aptuveni EUR 178,3 miljoni. Tomēr dalībvalstis joprojām var veikt turpmākus maksājumus 2012. budžeta gadā. Visbeidzot, dalībvalstu izdevumi par atbalstu ražotāju grupu pagaidu atzīšanai bija krietni lielāki par apropriācijām, kas šajā shēmā bija pieejamas saistībā ar 2011. gada budžetu; saistībā ar šīs shēmas izpildi tā tas noticis pēdējos trīs gadus. 4.1.5. Vīns (– EUR 39,3 miljoni) Šī nepietiekamā izpilde skaidrojama ar nedaudz mazākiem dalībvalstu izdevumiem par valsts atbalsta programmām vīna nozarē (salīdzinājumā ar budžetā paredzēto maksimālo finansējumu) un vīnogulāju izaršanas shēmu. 4.1.6. Piens un piena produkti (– EUR 94,9 miljons) Šo nepietiekamo izpildi noteikušas izpildes tendences dažādās shēmās, kurām šajā nozarē piešķir finansējumu. Konkrēti, dalībvalstu izdevumi saistībā ar Programmu skolu apgādei ar pienu bija mazāki par galīgajā budžetā iekļautajām apropriācijām, kuras 2011. gada budžeta sarunu laikā tika palielinātas par EUR 10 miljoniem, salīdzinot ar sākotnējām vajadzībām, ko pieprasīja Komisija. Turklāt vājpiena pulvera (sausā vājpiena) intervences krājumi tika pārdoti par cenām, kas bija augstākas nekā sākotnēji prognozēts 2011. gada budžetā. Šīs cenas veicināja pieaugumu 2011. gada budžetā un ir norādītas budžeta izpildē kā negatīvi lielumi tajā pašā budžeta pantā. 4.1.7. Liellopu un teļa gaļa (+ EUR 20,5 miljoni) Šī pārpilde skaidrojama ar lielākiem dalībvalstu izdevumiem par eksporta kompensācijām, jo 2011. gadā ar kompensācijām eksportēts lielāks liellopu gaļas un dzīvu dzīvnieku apjoms. 4.1.8. Cūkgaļa, olas un mājputnu gaļa (+ EUR 71,3 miljoni) Šī pārpilde galvenokārt skaidrojama ar dalībvalstu izdevumiem, piešķirot atbalstu cūkgaļas privātai uzglabāšanai, kas tika ieviests 2011. gada janvārī un attiecībā uz ko 2011. gada budžetā nebija paredzētas apropriācijas. Turklāt šī pārpilde radās tāpēc, ka ar kompensācijām eksportētās mājputnu gaļas apjoms bija lielāks, nekā gaidīts. 4.2. Tiešais atbalsts Salīdzinājumā ar budžeta piešķirto apropriāciju līmeni apropriāciju izlietojums tiešajam atbalstam bija par EUR 408,8 miljoniem augstāks, bet zemāks par EUR 338,2 miljoniem, ja ņem vērā šajā nozarē paredzētos piešķirtos ieņēmumus EUR 747 miljonu apmērā. Šo atšķirību rada atsaistītais tiešais atbalsts. 4.2.1. Atsaistītais tiešais atbalsts (+ EUR 507,1 miljons salīdzinājumā ar piešķirtajām apropriācijām) Šī ievērojamā pārpilde skaidrojama ar starpību starp izdevumiem atsaistītā tiešā atbalsta jomā un 2011. gada budžeta piešķirtajām apropriācijām, kurās neietilpst šai nozarei piešķirtie ieņēmumi. Tomēr, iekļaujot šajā nozarē piešķirtos ieņēmumus EUR 747 miljonu apmērā (skat. zemsvītras piezīmi (*) pielikumā iekļautās tabulas apakšā), pieejamais kopējais apropriāciju apjoms pieaug līdz EUR 37 071 miljoniem, bet pārpilde kļūst par nepietiekamu izpildi, proti, – EUR 239,9 miljoniem. Šī nepietiekamā izpilde skaidrojama ar mazākiem dalībvalstu izdevumiem, galvenokārt attiecībā uz vienotā platībmaksājuma shēmu (SAPS) un īpašiem atsaistītā atbalsta pasākumiem atbilstīgi Padomes Regulas (EK) Nr. 73/2009 68. pantam. Tomēr jāatzīmē, ka 2011. gadā, piemērojot vienotā maksājuma shēmu, tika izmantoti 99,8 % budžetā pieejamo apropriāciju, kas līdz šim bijis augstākais izpildes rādītājs. 4.2.2. Cits tiešais atbalsts (− EUR 98,7 miljoni) Šī nepietiekamā izpilde galvenokārt skaidrojama ar mazākiem dalībvalstu izdevumiem par īpašiem saistītā atbalsta pasākumiem atbilstīgi Padomes Regulas (EK) Nr. 73/2009 68. pantam, piemaksām par zīdītājgovīm un kokvilnu un cietes kartupeļu audzētājiem paredzētiem maksājumiem, nekā sākotnēji tika paredzēts 2011. gada budžetā. 4.3. Citi izdevumi 4.3.1. Iepriekšējo gadu grāmatojumu noskaidrošana (+ EUR 338,4 miljoni) Komisija 2011. gada budžeta grozījumu vēstulē ierosināja veikt grāmatojumu noskaidrošanas korekciju – EUR 72 miljonu apmērā. Sarunās par 2011. gada budžetu nolēma, ka šo korekciju galīgā summa būs – EUR 272 miljoni. Turklāt no 2011. gadā pieņemtajiem grāmatojumu noskaidrošanas lēmumiem izriet, ka Komisijai bija jākompensē, proti, jāizdara pozitīvas korekcijas dalībvalstu labā ar neto summu aptuveni EUR 66,4 miljonu apmērā. Šo summu pieskaitot iepriekšminētajiem negatīvajiem izdevumiem – EUR 272 miljonu apmērā, Komisijai ir jārod pozitīvas budžeta apropriācijas, kuru summa ir aptuveni EUR 338,4 miljoni, lai slēgtu šo budžeta pozīciju 2011. gadā. Šīs apropriācijas pārvietos no tām budžeta pozīcijām, kurās 2011. gadā konstatēta nepietiekama izpilde. 4.3.2. Pārtikas un dzīvnieku barības nekaitīgums, dzīvnieku veselība, dzīvnieku labturība un augu veselība (– EUR 32,3 miljoni) Saskaņā ar šo pantu finansētajās shēmās cita starpā Komisija veic tiešos maksājumus. Līdz 2011. gada 31. decembrim Komisijai vēl paredzēts veikt maksājumus EUR 29,1 miljona apmērā. Tomēr patlaban paredzams, ka šajā budžeta pantā apropriācijas netiks pilnībā izmantotas, jo izmaksas par infekciozā katarālā drudža vakcināciju ir zemākas par paredzētajām, un, pateicoties nesenajām veiksmīgajām vakcinācijas kampaņām, saslimšanu skaits ir ievērojami mazinājies. Turklāt daļa no līdzekļiem, kas budžetā bija paredzēti ārkārtas vakcīnu iepirkumam dzīvniekiem, netiks pilnībā izmantoti, jo nav bijis dzīvnieku slimību jaunu nopietnu uzliesmojumu. 5. ELGF piešķirto ieņēmumu izpilde Pielikumā pievienotajā tabulā redzams, ka kopējā piešķirto ieņēmumu summa, kas, iespējams, būs pieejama 2011. gadā, ir EUR 1 571,9 miljoni. Salīdzinājumā ar sākotnēji paredzēto summu, proti, EUR 1 247 miljoniem, minētā summa bija par EUR 324,9 miljoniem lielāka. Šī atšķirība daļēji skaidrojama ar to, ka no 2010. gada uz 2011. gadu pārnesto piešķirto ieņēmumu summa bija par EUR 365,1 miljonu lielāka un veidoja EUR 905,1 miljonu pretstatā budžetā sākotnēji paredzētajai summai EUR 540 miljoni. Jāuzsver, ka no 2010. gada uz 2011. gadu pārnestie piešķirtie ieņēmumi ir pilnīgi izlietoti, finansējot 2011. budžeta gada izdevumus saskaņā ar Finanšu regulas 10. pantu. Turklāt 2011. gadā no jauna iekasētie piešķirtie ieņēmumi bija EUR 712,9 miljoni, savukārt budžetā paredzētā summa — EUR 707 miljoni. Tomēr šie ieņēmumi tika samazināti aptuveni par EUR 46,1 miljonu pēc 2010. gada atbilstības pārbaužu lēmumā noteiktajām korekcijām, proti, līdz EUR 666,8 miljoniem. Šās summas ietvaros atbilstības pārbaužu korekcijas bija EUR 467,3 miljoni, ieņēmumi no pārkāpumiem bija EUR 177,6 miljoni un no piena nodevas tika iekasēti EUR 21,9 miljoni. Daļa no jauna iekasēto piešķirto ieņēmumu netiks izmantota 2011. gadā, tāpēc tie tiks pārnesti uz 2012. budžeta gadu un izmantoti to izdevumu finansēšanai, kas radīsies attiecīgajā gadā. 6. No pagaidu restrukturizācijas summām gūto ieņēmumu izpilde (cukura nozare) Atbilstīgi tiesību aktiem kopš 2009. gada novembra no dalībvalstīm nav iekasētas nekādas jaunas pagaidu restrukturizācijas summas. Tāpēc kopējā piešķirto ieņēmumu summa, kas pieejama Cukura nozares restrukturizācijas fondam, ir no 2010. gada budžeta pārnestā summa, kas ir EUR 1044,8 miljoni. Pēc tam, kad dalībvalstīm tika atmaksāti līdzekļi EUR 187,9 miljonu apmērā, sniedzot Cukura nozares restrukturizācijas fonda atbalstu (skat. tālāk 7. punktu), atlikums aptuveni EUR 856,9 miljonu apmērā tiks pārnests uz 2012. budžeta gadu un izmantots, lai attiecīgajā gadā piešķirtu Cukura nozares restrukturizācijas fonda atbalstu. 7. Cukura nozares restrukturizācijas fonda izveide Dalībvalstīm par atbalsta maksājumiem restrukturizētajai cukura rūpniecībai, diversifikācijai vai cukura rafinēšanai tika atmaksāti EUR 187,9 miljoni. Šo atbalstu dalībvalstīm atmaksāja no piešķirtajiem ieņēmumiem, kuri sasniedza EUR 1044,8 miljonus un ir minēti iepriekš 6. punktā. 8. Secinājumi ELGF 2011. gada budžeta provizoriskās izpilde rezultātā par EUR 1087,6 miljoniem pārsniedza budžeta piešķirtās apropriācijas, un to sedz pieejamie piešķirtie ieņēmumi EUR 1571,9 miljona apmērā. Vēl ir jāveic pielāgojumi gada beigās un jāpārvieto apropriācijas. Tomēr pašlaik tiek lēsts, ka ELGF uz 2012. gadu jāpārnes pieejamie piešķirtie ieņēmumi aptuveni EUR 440 miljonu vērtībā. [1] Pārnestie piešķirtie ieņēmumi jāizlieto vispirms, proti, pirms budžeta lēmējinstitūcijas piešķirtajām apropriācijām vai gada laikā gūtajiem piešķirtajiem ieņēmumiem (Finanšu regulas 10. pants).